
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 134
din 8 iulie 2014
privind desfăşurarea în sezonul estival 2014 a transportului de persoane, în scop turistic, 
în centrul istoric şi în  cetatea medievală din Municipiul Sighişoara cu anumite categorii de vehicule

Consiliul Local al Municipiului Sighişoara, întrunit în şedinţă extraordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14524/02.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că Cetatea Medievală Sighişoara – Zonă protejată cu valoare mondială atrage în fiecare an mii de turişti, sens în care, desfăşurarea experimentală în sezonul estival 2014 a transportului de persoane, în scop turistic, în centrul istoric şi în  cetatea medievală din Municipiul Sighişoara cu vehicule tip titicar şi atelaj tip trăsură cu tracţiune hipo este oportună pentru diversitatea şi impulsionarea turismului; 

Având în vedere că, în data de 30.06.2014, Comisia de circulaţie rutieră pe raza administrativ-teritorială a Municipiului Sighişoara, constituită prin Hotărârea Consiliului Local Sighişoara nr. 116/26.06.2014, a acordat avize favorabile cu privire la traseele şi punctele de staţionare pentru trăsură şi titicar;

Având în vedere prevederile Ordonanţei de Urgenţă nr. 195/2002 privind circulaţia pe drumurile publice, republicată, cu modificările şi completările ulterioare;

Având în vedere prevederile Legii nr. 155/2010, legea poliţiei locale, republicată;

Având în vedere prevederile Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 14523/02.07.2014, prin care se propune desfăşurarea cu caracter experimental, în sezonul estival 2014 a transportului de persoane, în scop turistic, în centrul istoric şi în cetatea medievală din Municipiul Sighişoara cu anumite categorii de vehicule, îndeplinindu-se prevederile legale în acest sens;
Ţinând cont de amendamentul formulat în plenul şedinţei extraordinare a Consiliului Local Sighişoara de către domnul consilier Burlacu Adrian, amendament însuşit şi votat cu unanimitate de voturi; 

Având în vedere avizele favorabile ale comisiei de comerţ şi comisiei sociale;
În temeiul art. 36, alin. (2) lit. „d”, alin. (6) lit. „a” pct. 13 şi 19 şi alin. (9), art. 45 alin. (1) şi a art. 115 alin. (1) lit. ,,b” din Legea nr. 215/2001, legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. (1) Se aprobă desfăşurarea  pe o perioadă de 5 (cinci) ani de la data adoptării prezentei a transportului de persoane, în scop turistic, în centrul istoric, zona mediană şi în cetatea medievală din Municipiul Sighişoara, cu cel mult 2 (două) vehicule tip titicar.
(2) Deţinătorii legali de vehicule tip titicar vor putea desfăşura, transportul de persoane, în scop turistic, în centrul istoric, zona mediană şi în cetatea medievală din Municipiul Sighişoara, numai dacă în urma cererii formulate în acest sens, vor primi aviz favorabil cu privire la desfăşurarea acestei activităţi din partea Comisiei de circulaţie rutieră pe raza administrativ-teritorială a Municipiului Sighişoara, în baza reglementărilor şi criteriilor stabilite de aceasta.

(3) În aviz va fi menţionat în mod expres traseul pe care se poate desfăşura acest transport de persoane în scop turistic, precum şi locurile de parcare.

 (4) Pentru fiecare vehicul tip titicar se va achita de către deţinătorul legal o taxă de acces la traseu în cuantum de 300 de lei/lună.

(5) Deţinătorul legal de vehicul tip titicar este direct răspunzător de modul în care execută şi desfăşoara activitatea de transport persoane, în scop turistic, cu vehiculul tip titicar.

Art.  2. (1) Se aprobă desfăşurarea pe o perioadă de 5 (cinci) ani de la data adoptării prezentei a transportului de persoane, în scop turistic, în centrul istoric, zona mediană şi în cetatea medievală din Municipiul Sighişoara, cu cel mult 2 (două) vehicule - atelaj tip trăsură cu tracţiune hipo.

(2) Modelul atelajului tip trăsură va fi specific unei perioade istorice (ev. mediu sau epoca modernă).

(3) Deţinătorii legali de vehicule - atelaj tip trăsură cu tracţiune hipo vor putea desfăşura, transportul de persoane, în scop turistic, în centrul istoric, zona mediană şi în cetatea medievală din Municipiul Sighişoara, numai dacă în urma cererii formulate în acest sens, vor primi aviz favorabil din partea Comisiei de circulaţie rutieră pe raza administrativ-teritorială a Municipiului Sighişoara, în baza reglementărilor şi criteriilor stabilite de aceasta.

(4) În aviz va fi menţionat în mod expres traseul pe care se poate desfăşura acest transport de persoane în scop turistic, precum şi locurile de parcare.

(5) Pentru fiecare vehicul - atelaj tip trăsură cu tracţiune hipo se va achita de către deţinătorul legal o taxă de acces la traseu în cuantum de 250 de lei/lună.

(6) Deţinătorul legal de vehicul - atelaj tip trăsură cu tracţiune hipo este direct răspunzător de modul în care execută şi desfăşoara activitatea de transport persoane, în scop turistic cu vehiculul - atelaj tip trăsură cu tracţiune hipo.

Art. 3. Cu data adoptării prezentei hotărâri, orice prevedere contrară, îşi încetează valabilitatea.
Art. 4. Cu ducerea la îndeplinire a prevederilor prezentei hotărâri se încredinţează Primarul municipiului, aparatul de specialitate al acestuia şi persoanele nominalizate în Comisia de circulatie rutieră pe raza administrativ-teritorială a Municipiului Sighişoara.

Art. 5. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Bontea Adrian    
  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Administrarea Patrimoniului;
  1 ex  Burlacu Adrian;
  1 ex. Ciucan Cristian;
  1 ex. Răclaru Cristian;

  1 ex. Diţă Emil; 
  1 ex. Ionescu Aurelian;

  1 ex. Moldovan Radu;
  1 ex. Pascu Ioan Feodor; 

  1 ex. Cezar Mihaela. 

15 ex. 

A.F./G.V.

